ANEXA 1


PROCEDURA DE EMITERE, SEMNARE, LUARE LA CUNOŞTINŢĂ ŞI PĂSTRARE A
PERMISULUI DE LUCRU CU FOC

Art.1
Arderea miriștilor,  pe raza comunei Cornetu, se realizează cu respectarea normelor de apărare împotriva incendiilor, numai pe baza unui Permis de lucru cu foc.
Art.2
(1) PERMISUL DE LUCRU CU FOC, ca formă este prezentat în Anexa nr. 4 la Normele Generale de Apărare Împotriva Incendiilor (a se vedea OMAI 163/28.02.2007, publicat în M. Of. Nr. 216/29.03.2007).
(2) Arderea miriştilor se face numai după luarea măsurilor ce se impun pentru împiedicarea propagării focului la vecinătăţi, asigurându-se supravegherea permanentă a arderii. Arderea miriştilor, a vegetaţiei uscate şi a resturilor vegetale se execută numai după obţinerea permisului de lucru cu foc.
[bookmark: _GoBack](2) "Permisul de lucru cu foc" este documentul emis de autoritatea publică locală, sub forma unui formular tipizat, ca urmare a cererii primite din partea executantului lucrărilor. Cererea şi permisul de lucru cu foc trebuie să conţină în mod obligatoriu perioada pentru care este solicitat/emis, inclusiv intervalele orare, persoanele care execută lucrarea, persoanele responsabile cu supravegherea precum şi măsurile ce vor fi adoptate premergător, pe timpul şi după terminarea lucrărilor cu foc deschis.
ART.3
EMITEREA permisului de lucru cu foc se face prin grija primarului de către persoana desemnată în acest sens.
(1) Permisul de lucru cu foc va fi întocmit în două exemplare, repartizate astfel:
- un exemplar va rămâne la persoana emitentă;
- al doilea exemplar va fi înmânat executantului lucrării (şefului formaţiei de lucru), care îl va
purta permanent asupra sa.
(2) Permisul de lucru cu foc este valabil o singură zi.
(3) La terminarea lucrului, permisul de lucru cu foc se predă de către executant emitentului.
(4) Permisul de lucru cu foc este emis numai pentru un singur punct de lucru.
(5) Întocmirea permisului se face, de regulă, cu 24 h înainte de începerea lucrului şi el este valabil numai pentru un schimb de lucru, respectiv 8h. Permisele verbale, pentru lucru cu foc, nu sunt valabile.
Art.4
(1) Executantul lucrării are obligaţia de a utiliza pentru executarea lucrărilor cu foc deschis numai echipamente şi aparate aflate în bună stare de funcţionare.
(2) Toate echipamentele şi aparatele pentru executarea lucrărilor cu foc deschis se întreţin şi se verifică în conformitate cu instrucţiunile furnizorului.
ART.5
 Primarul, prin intermediul personalului de specialitate cu atribuții în domeniul apărării împotriva incendiilor,  aduce la cunoştinţa cetăţenilor prevederile generale şi specifice care trebuie să fie respectate atunci când execută arderi de mirişti, vegetaţie uscată şi resturi vegetale.
ART.6
PĂSTRAREA PERMISULUI DE LUCRU CU FOC, după terminarea lucrării, revine persoanei 
desemnate, care va prelua cel de-al doilea exemplar de la executant şi îl va îndosaria.
(1) Toate permisele de lucru cu foc emise vor fi notate în Registrul de evidenţă al permisului de lucru cu foc.
(2) Registrul de evidenţă al permisului de lucru cu foc este păstrat şi prezentat organelor de control din cadrul Inspectoratului pentru Situaţii de Urgenţă "Dealul Spirii" București Ilfov de către persoana desemnată.

